उड़ीसा च इक बारी फ्ही थमां सम्प्रदायक हिंसा दी घटनाएं होना प्रशासन दी मिलिभक्त दी इक खतरनाक प्रवृति उप्पर जोर दिंदी ऐ। नसकान देई राजनीतिक प्रेरणा दे कन्नै इसाई अल्पसंख्यकें उप्पर हिंसक हमले उस्सै चाल्ली दे न जेह्‌ड़े हिन्दुवादी ब्रिगेड़ दी साफ-सुथरी छाप छोड़दे न। अपने आदर्श दे तौरा उप्पर नरेन्द्र मोदी दी प्रशंसा करने आह्‌लें एह् दस्सी दित्ता ऐ जे उन्दे पैरें दे नशान दा अनुसरन करने च किन्नै वफादार न। जेह्‌ड़ी-जेह्‌ड़ी रिआसतें च भाजपा दा शासन ऐ ओह् एह्‌दे खराब प्रभाबें दी चिंता कीत्ते बिना इस विकृति दा शिकार होंदे जा रदे न। कर्नाटक ते मध्यप्रदेश च बी, पिच्छै गै हुन उड़ीसा च होई दी हिंसक घटनाएं दे आंगर गै घटनाएं दिक्खने गी मिलियां। एह् सुझाऽ, के इस समस्या दी जड़ जनजातीय प्रतिद्वंद्विआं न, कर्नाटक च एह्‌ड़िएं घटनाएं दे होने गी साफ नेईं करदा ऐ। जेह्‌ड़ा सिलसिला चला रदा ऐ उसगी असानी कन्नै समझेआ जाई सकदा ऐ जे भगवा परिवार अविवेकी लोकें गी अल्पसंख्यकें उप्पर खुला छोड़ी दित्ता गेआ ऐ पर प्रशासन चुप्प बैठे दा ऐ ते सत्ताधारी अपना रानीतिक लाऽ चुका रदे न। एह् सूत्रिकरन भाजपा दे तथ्याकथित एजेंडा च लखोदा दा ऐ एह् चुनाएं दे पैह्‌लैं धर्मनिर्पेक्ष पार्टिएं दी अवसरवादिता उप्पर रोक लाई दे लेई कांट छांट करने के स्वांग रचांदे न। भाजपा म्हेशां राजग सरकार च तेलुगु देशम पार्टी ते नैशनल कांफ्रैंस जनेह् दलें दा मजूद होना एह्‌दा इक उदाह्‌रन ऐ। अगर भाजपा कांग्रेस नित संप्रग गी राह्‌नै च कामयाव होई जंदी ऐ तां पक्का ऐ जे इक बारी फ्हीं इयै देआ होने आह्‌ला ऐ। इन तथ्याकथित धर्मनिर्पेक्ष तत्वें दी वेचारिक मुद्रा च सत्ता दी मोह् दी चकाचौंध दी दरार झलकदी ऐ, अक्कसर जिसदी कीमत अल्पसंख्कें गी चकानी पौंदी ऐ। दूयै बक्खी भगवा परिवार दा उद्देश्य साफ होंदा ऐ।